Diari Oficial de la Generalitat Valenciana


Sumari del DOGV 7313, del 09-07-2014 (2014/6441)

ORDE 57/2014, de 7 de juliol, de la Conselleria d'Educació, Cultura i Esport, per la qual es convoquen ajudes a la producció i edició discogràfica per a l'exercici 2014.
-------------------------------------------------------------------------------------------------------------------------------------------------------------------------

### Dades del document

Número de DOGV
:   7313

Data del DOGV
:   09-07-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/6441


Data del document
:   07-07-2014

Organisme emissor
:   Conselleria d'Educació, Cultura i Esport

Tipus de document
:   Ordre

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

ORDE 57/2014, de 7 de juliol, de la Conselleria d'Educació, Cultura i Esport, per la qual es convoquen ajudes a la producció i edició discogràfica per a l'exercici 2014. [2014/6441]  
L'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, i modificat per la Llei Orgànica 1/2006, de 10 d'abril, establix en l'article 49.1.4t la competència exclusiva de la Generalitat en matèria de cultura.  
El Decret 9/2014, de 12 de juny, del president de la Generalitat, pel qual es determinen les conselleries en què s'organitza l'Administració de la Generalitat, en l'article 6 assigna a la Conselleria d'Educació, Cultura i Esport, entre altres competències, les relacionades amb la promoció cultural.  
El Decret 88/2014, de 13 de juny, del Consell, pel qual s'establix l'estructura bàsica de la Presidència i de les conselleries de la Generalitat, en l'article 16, en relacionar les funcions de la Secretaria Autonòmica de Cultura i Esport, li assigna les ajudes i subvencions de l'àmbit cultural en execució de la política cultural relativa a la música, entre altres matèries.  
Amb la finalitat d'impulsar i afavorir l'edició i la producció discogràfica d'obres musicals de compositors valencians en l'àmbit competencial de la Generalitat, la Conselleria d'Educació, Cultura i Esport convoca les presents ajudes a la producció i l'edició discogràfica durant l'exercici 2014.  
Per tot això, d'acord amb el que es disposa en la Llei 38/2003, de 17 de novembre, General de Subvencions, en el seu reglament, aprovat pel Reial Decret 887/2006, de 21 de juliol; en el text refós de la Llei d'Hisenda Pública de la Generalitat, aprovat pel Decret Legislatiu de 26 de juny de 1991; en el Decret 9/2014, de 12 de juny, del president de la Generalitat, pel qual es determinen les conselleries en què s'organitza l'Administració de la Generalitat; en el Decret 88/2014, de 13 de juny, del Consell, pel qual s'establix l'estructura bàsica de la Presidència i de les conselleries de la Generalitat, i en el Decret 190/2012, de 21 de desembre, del Consell, que aprova el Reglament Orgànic i Funcional de la Conselleria d'Educació, Cultura i Esport, i fent ús de les atribucions que em conferix l'article 28 de la Llei 5/1983, de 30 de desembre, del Consell, modificada per la Llei 12/2007, de 20 de març,  
  
  
ORDENE  
  
Primer  
Convocar la concessió de subvencions, en règim de concurrència competitiva, dins dels límits pressupostaris aprovats per a la dita finalitat, per a la producció i l'edició discogràfica per a l'exercici 2014, i aprovar les bases per les quals es regirà, així com el model de sol·licitud, que s'hi adjunten.  
  
Segon  
La Llei de Pressupostos de la Generalitat per a l'exercici de 2014 conté la línia de subvenció T6426000, inclosa en el programa 453.40, «Arts plàstiques i escèniques», del capítol IV, destinat a l'esmentada finalitat, per un import global màxim de 13.260 euros (tretze mil dos-cents seixanta euros).  
Així mateix, l'esmentat import podrà ser minorat quan en el marc de les polítiques d'estabilitat pressupostària i sostenibilitat financera s'adopten mesures de no-disponibilitat que afecten els crèdits de la línia de subvenció que el finança.  
  
Tercer  
Les ajudes concedides per mitjà d'esta resolució estan acollides al règim de minimis establit en el Reglament UE núm. 1407/2013, de la Comissió, de 18 de desembre de 2013 (DOUE L 352, de 24.12.2013), relatiu a l'aplicació dels articles 107 i 108 del Tractat CE a les ajudes de minimis.  
Estes ajudes no podran superar en cap cas l'import màxim total per beneficiari de 200.000 euros, que es reduïx a 100.000 euros en cas de beneficiaris que operen en el sector del transport per carretera, durant un període de tres exercicis fiscals, ni individualment ni com a resultat de l'acumulació d'altres ajudes de minimis concedides al mateix beneficiari, de conformitat amb el que establix el Reglament UE núm. 1407/2013, de la Comissió, de 18 de desembre de 2013 (DOUE L 352, de 24.12.2013).  
Sense perjuí del que s'ha exposat anteriorment, serà possible l'acumulació d'un altre tipus d'ajudes per a la mateixa acció subvencionada, excepte si esta acumulació conduïx a una intensitat de l'ajuda superior a l'establida per a les circumstàncies concretes de cada cas en un reglament d'exempció per categories o en una decisió adoptada per la Comissió.  
  
Quart  
Segons el que establixen el Decret 198/2004, d'1 d'octubre, del Consell, pel qual s'adequa la composició de la Comissió Delegada del Consell per a Assumptes Econòmics i es regula el seu funcionament, i el Decret 80/2011, d'1 de juliol, del Consell, pel qual es modifica la denominació i la composició de l'esmentada comissió, esta convocatòria no necessita el pronunciament de la denominada ara Comissió Delegada del Consell d'Hisenda i Pressupostos, ja que no té una especial incidència pressupostària i econòmica.  
  
Quint  
La present orde produirà efectes l'endemà de ser publicada en el Diari Oficial de la Comunitat Valenciana.  
D'acord amb el que disposen els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, reguladora de la jurisdicció contenciosa administrativa, contra el present acte, que posa fi a la via administrativa, es podrà recórrer potestativament en reposició o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de publicar-se.  
b) El recurs contenciós administratiu haurà de presentar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de publicar-se o a partir de l'endemà de la notificació de la resolució expressa del recurs de reposició.  
  
València, 7 de juliol de 2014  
  
La consellera d'Educació, Cultura i Esport,  
M.ª JOSÉ CATALÁ VERDET  
  
  
ANNEX I  
Bases de la convocatòria pública per a la concessió d'ajudes a la producció i l'edició discogràfica per a l'exercici 2014  
  
Primera. Objecte  
Es convoquen ajudes a la producció i l'edició discogràfica, que hauran de contindre majoritàriament obra de compositors valencians, en l'àmbit competencial de la Generalitat.  
Estes produccions i edicions hauran de disposar necessàriament del depòsit legal de l'exercici 2014, any de la convocatòria, independentment del moment en què es publique esta orde.  
  
Segona. Nombre màxim i import d'estes ajudes  
1. Es concedirà fins a un màxim de quatre ajudes per un import màxim individual que no podrà superar el 50 per cent del cost total del projecte de producció i edició discogràfica presentat, ni, en cap cas, la quantitat de 4.000 euros. Tampoc podrà superar-se, en el conjunt de les ajudes, l'import màxim convocat de 13.260 euros.  
2. Per al càlcul dels costos de producció i edició subjectes a subvenció, els sol·licitants no hauran d'incloure els referits a promoció i màrqueting. Quant als caixets dels músics i cantants, podran ser inclosos en eixe càlcul, i podran servir per a acreditar fins al 50 per cent de la quantitat que s'haja de justificar d'acord amb el que s'assenyala en la base onze, en el supòsit d'obtindre subvenció.  
3. L'import de les subvencions regulades en la present convocatòria en cap cas podrà ser d'una quantia que, aïlladament o en concurrència amb altres subvencions, ajudes, ingressos o altres recursos, supere el cost de la producció/edició subvencionada a desenrotllar pel beneficiari.  
  
  
Tercera. Beneficiaris  
Podran optar a estes ajudes només els projectes presentats per les empreses discogràfiques o els professionals que es troben donats d'alta en el Cens d'Obligats Tributaris, en el corresponent epígraf d'activitats de producció i/o edició discogràfica.  
Igualment, estes ajudes no podran aplicar-se a les empreses que operen en els sectors determinats en el punt 1 de l'article 1r del Reglament UE núm. 1407/2013, de la Comissió, de 18 de desembre de 2013 (DOUE L 352, de 24.12.2013).  
  
Quarta. Supòsits exclosos  
Queden exclosos d'esta convocatòria els supòsits següents:  
a) Les produccions discogràfiques editades per clubs de discos o empreses semblants la venda de les quals s'establix entre els socis.  
b) Les produccions discogràfiques de caràcter publicitari, independentment del caràcter públic o privat de les empreses que les produïxen.  
  
c) Les edicions institucionals.  
d) Les gravacions realitzades per grups o solistes de caràcter no professional, a excepció dels que cultiven la música tradicional.  
e) Les produccions que no s'editen en suport CD/DVD.  
f) Les edicions la tirada de les quals en CD/DVD siga inferior a mil exemplars o còpies.  
  
Quinta. Presentació de sol·licituds  
1. El termini de presentació de sol·licituds serà de quinze dies naturals a comptar de l'endemà de la publicació de la present convocatòria en el Diari Oficial de la Comunitat Valenciana.  
2. Les sol·licituds, dirigides a la Conselleria d'Educació, Cultura i Esport, podran presentar-se en la seu de la Conselleria d'Educació, Cultura i Esport, av. de Campanar, 32, 46716 València, i en les direccions territorials d'Educació, Cultura i Esport d'Alacant (c/ Carratalà, 47, 03672 Alacant), Castelló de la Plana (av. del Mar, 23, 12604 Castelló de la Plana) i València (c/ Gregori Gea, núm. 14, 46292 València). Igualment, utilitzant qualsevol dels mitjans previstos en l'article 38.4 de la Llei de Règim Jurídic de les Administracions Públiques i del Procediment Administratiu Comú, justificant la data d'imposició de l'enviament en l'oficina de correus o la presentació en el Registre i anunciant l'enviament de la sol·licitud per mitjà d'un fax (al número 669 009 189) o un telegrama en el mateix dia, només als efectes organitzatius.  
  
Així mateix, la sol·licitud podrà presentar-se per via telemàtica a través de la seu electrònica de la Generalitat, PROP, en l'URL següent: ?http://www.gva.es/portal/page/portal/inicio/procedimientos'id\_proc=1569?. En este cas, la sol·licitud s'omplirà amb l'aplicació informàtica establida a este efecte i el sol·licitant haurà de disposar de firma electrònica d'entitats emesa per l'Institut Valencià de Finances (?http://www.accv.es/empresas/?) o de ciutadà emesa per l'Institut Valencià de Finances (?http://www.accv.es/ciudadano/?), o de DNI electrònic.  
  
3. Les sol·licituds hauran d'omplir-se necessàriament de conformitat amb el model de sol·licitud que s'adjunta a esta convocatòria; s'hi ajuntaran els documents o les certificacions, originals o fotocòpies degudament compulsades, a què es fa referència en cada capítol del model de sol·licitud, i hauran de desenrotllar els punts següents:  
  
a) Projecte musical a registrar, en el qual s'especifique:  
- El contingut musical, amb les obres i els seus autors, en què s'especifique si formen part del patrimoni musical valencià o són de creació contemporània.  
- Els intèrprets amb què es compte per a dur a terme la gravació, el seu nombre, especialitat i historial professional, així com les activitats per a 2014 de caràcter nacional i internacional en què participen, i aquelles activitats que organitzen com a pròpies, com ara festivals o cicles de concerts, cursos de formació i activitats del seu segell de gravació, si en tenen.  
- El pressupost desglossat dels gastos corresponents, atenent els criteris fixats en la base segona. 2 de la present convocatòria.  
b) Memòria d'activitats de producció/edició discogràfica de les empreses i/o dels professionals sol·licitants.  
c) Declaració de subvencions sol·licitades o concedides per altres organismes públics o privats per a este mateix projecte musical. En cas de no haver-ne sol·licitat o no haver-se concedit, haurà de posar-hi «cap».  
d) Declaració d'ajudes de minimis rebudes durant els dos exercicis fiscals anteriors i durant l'exercici fiscal en curs.  
e) Memòria explicativa de la distribució i comercialització dels CD/DVD objecte de la sol·licitud d'ajuda, realitzada per l'empresa o societat editora.  
Igualment, la sol·licitud haurà d'acompanyar-se de la documentació següent:  
f) Catàleg de l'empresa o societat editora.  
g) Prova de la gravació que es pretén en CD/DVD. També s'aportaran les partitures o els textos del material a registrar per a poder-ne valorar la qualitat i l'interés.  
h) En el supòsit de persones jurídiques, haurà d'aportar-se una còpia confrontada del document constitutiu ?escriptura o document privat- i aquell que acredite la representació, si és el cas.  
i) Dades bancàries on es vol rebre l'import de l'ajuda sol·licitada, en cas de resultar beneficiari, omplint el model de domiciliació bancària que s'adjunta a la present convocatòria.  
4. De la mateixa manera, els sol·licitants hauran d'omplir les declaracions responsables del model de sol·licitud (apartat J) que establixen el compliment dels requisits assenyalats en l'article 13.2 i 13.3 de la Llei 38/2003, de 17 de novembre, General de Subvencions (BOE 276, 18.11.2003), en els termes que preveu l'article 13.7 de l'esmentat cos legal, així com també la que es referix al compliment de la normativa sobre integració laboral de persones amb discapacitat o, si és el cas, exempció de la dita obligació, per a les empreses amb cinquanta o més treballadors, de conformitat amb l'article 38.1 de la Llei 13/1982, de 7 d'abril, d'Integració Social dels Discapacitats.  
5. El sol·licitant haurà d'acreditar també que es troba al corrent en el compliment de les obligacions tributàries, amb les administracions estatal i autonòmica i davant de la Seguretat Social. Respecte d'això, i de conformitat amb el que disposa l'article 5 del Decret 165/2010, de 8 d'octubre, del Consell, en el model de sol·licitud (apartat K) es farà constar l'autorització perquè l'òrgan instructor obtinga de manera directa, a través de certificats electrònics, l'acreditació del compliment de les obligacions tributàries i davant de la Seguretat Social, de conformitat amb l'article 22.4 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.  
Si el sol·licitant no dóna esta autorització, haurà d'aportar els certificats següents:  
- Certificat positiu de l'Agència Estatal d'Administració Tributària que acredite que el sol·licitant es troba al corrent en les seues obligacions amb l'Agència.  
- Certificat de la Tresoreria General de la Seguretat Social que acredite que el sol·licitant es troba al corrent en el compliment de les seues obligacions amb la Seguretat Social.  
- Certificat de les direccions territorials de la Conselleria d'Hisenda i Administració Pública que acredite que el sol·licitant no té deutes de naturalesa tributària amb la Generalitat.  
6. El sol·licitant haurà d'acreditar igualment que es troba donat d'alta en el Cens d'Obligats Tributaris, activitat i epígraf de producció i/o edició discogràfica, de l'Agència Tributària, així com també que es troba al corrent en el pagament de l'Impost d'Activitats Econòmiques, si l'empresa sol·licitant hi està obligada. Respecte d'això, i de conformitat amb el que disposa l'article 5 del Decret 165/2010, de 8 d'octubre, del Consell, en el model de sol·licitud (apartat K) es farà constar també l'autorització perquè l'òrgan instructor obtinga de manera directa, a través de certificats electrònics, l'acreditació de la declaració d'alta censal en l'epígraf de producció i/o edició discogràfica de l'empresa sol·licitant, així com l'últim rebut de l'Impost d'Activitats Econòmiques, tot això de conformitat amb l'article 22.4 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.  
Si el sol·licitant no dóna esta autorització, haurà d'aportar els certificats següents:  
- Declaració d'alta censal en el Cens d'Obligats Tributaris, en l'epígraf de producció i/o edició discogràfica.  
- Últim rebut de l'Impost d'Activitats Econòmiques (IAE), si l'empresa discogràfica hi està obligada.  
7. Si la sol·licitud d'iniciació no reunix els requisits exigits, la persona interessada serà requerida perquè, en un termini de deu dies hàbils, esmene la falta o aporte els documents preceptius, amb la indicació que si no ho fa així, es considerarà que desistix de la seua petició, prèvia resolució, que es dictarà en els termes dels articles 42 de la Llei 30/1992, segons disposa l'article 71.1 del mateix cos legal.  
L'esmena de la documentació podrà presentar-se preferentment en la seu de la Conselleria d'Educació, Cultura i Esport. En cas de presentar-se per qualsevol altre mitjà o lloc previst en la Llei 30/1992, podrà comunicar-se per mitjà d'un fax (al número 845 687 344) o un telegrama en el mateix dia que es presente, als mers efectes organitzatius.  
  
En tot cas, l'òrgan instructor podrà requerir els sol·licitants perquè proporcionen qualsevol informació aclaridora que resulte necessària per a la gestió de la seua sol·licitud.  
8. Les dades de caràcter personal que figuren en l'imprés de sol·licitud podran ser incloses en un fitxer perquè siguen tractades per la Conselleria d'Educació, Cultura i Esport, com a titular responsable del fitxer, en l'ús de les funcions pròpies que té atribuïdes i en l'àmbit de les seues competències. Igualment, els sol·licitants d'ajuda podran exercir els drets d'accés, rectificació, cancel·lació i oposició, tot això de conformitat amb el que disposa l'article 5 de la Llei Orgànica 15/1999, de Protecció de Dades de Caràcter Personal (BOE 298, 14.12.1999).  
  
  
Sexta. Instrucció del procediment de concessió de les ajudes. Comissió tècnica avaluadora  
1. L'òrgan competent per a l'ordenació i la instrucció del procediment de concessió de les ajudes és el Servici de Coordinació d'Entitats Culturals i Ajudes de la Direcció General de Cultura.  
2. L'òrgan instructor, una vegada completats els expedients i realitzades les activitats d'instrucció pertinents, els traslladarà a la comissió indicada en l'apartat següent.  
3. Per a la valoració de les sol·licituds, d'acord amb el que preveu l'article 22 de la Llei General de Subvencions, es constituirà una comissió tècnica avaluadora que adaptarà el seu funcionament a les regles generals que s'apliquen als òrgans col·legiats i que estarà presidida pel subdirector general d'Arts Plàstiques i Escèniques, o persona en qui delegue, i integrada, a més, pel cap del Servici de Coordinació d'Entitats Culturals i Ajudes de la Direcció General de Cultura, en qualitat de vicepresident, i per cinc vocals, tècnics de l'Administració, quatre dels quals personalitats de solvència reconeguda en el camp de la música, nomenats tots per l'òrgan competent a proposta de la direcció general de CulturArts Generalitat.  
Actuarà com a secretari, amb veu i sense vot, un tècnic de la Direcció General de Cultura.  
4. La comissió tècnica avaluadora, atenent les sol·licituds presentades i l'interés d'estes, emetrà un informe d'avaluació d'acord amb els criteris de prioritat que s'enumeren en la base sèptima, informe que quedarà incorporat en les actes de la comissió i on es deixarà constància succinta dels motius de la valoració i la ponderació de les sol·licituds, així com la seua prelació de major a menor puntuació, i que contindrà la proposta de quantia de les ajudes de conformitat amb els límits establits en la base segona i amb el punt 3 de la base sèptima.  
  
5. En qualsevol moment del procediment podrà instar-se el sol·licitant perquè òmpliga qualsevol tràmit, de conformitat amb el que preveu l'article 76.2 de la Llei 30/1992, durant un termini de deu dies, amb els efectes determinats en esta norma.  
6. L'òrgan instructor, a la vista dels expedients i de l'informe i la proposta de la comissió tècnica avaluadora, formularà la proposta de resolució provisional, degudament motivada, que haurà de notificar-se als interessats de manera fefaent, i que els concedirà un termini de deu dies per a presentar al·legacions, i prescindirà d'este tràmit quan no figuren en el procediment ni siguen tinguts en compte altres fets ni altres al·legacions i proves que les adduïdes pels interessats. En este cas, la proposta de resolució formulada tindrà el caràcter de definitiva, i s'elevarà a la consellera d'Educació, Cultura i Esport, òrgan competent per a resoldre la convocatòria.  
  
Sèptima. Criteris de prioritat. Puntuació mínima exigida. Determinació de la quantia de les ajudes  
1. La comissió tècnica avaluadora haurà d'atendre el nombre més gran de modalitats musicals, seleccionant, si això possible, per la qualitat i el nombre dels projectes, el màxim dels qui es presenten a la convocatòria. A este efecte, tindrà en compte els següents criteris de prioritat en l'elaboració del seu dictamen:  
A) Projecte musical a registrar, fins a un màxim de 45 punts. Es valoraran amb caràcter particular els aspectes següents:  
- Interés i qualitat del projecte, prèvia audició d'este a través de la prova de gravació en CD/DVD exigida i l'estudi de les partitures i textos que s'hi adjunten, fins a un màxim de 35 punts.  
- Nombre d'intèrprets que intervinguen en la gravació del CD/DVD, fins a un màxim de 5 punts, amb l'escala següent: fins a cinc intèrprets, 3 punts; de sis a deu intèrprets, 4 punts; més de deu intèrprets, 5 punts.  
- Nombre d'obres de recuperació del patrimoni musical valencià o de creació contemporània valenciana, fins a un màxim de 5 punts, amb l'escala següent: 1 punt per cada obra de les característiques enumerades.  
B) Trajectòria professional dels intèrprets, fins a un màxim de 30 punts. Es valoraran amb caràcter particular els aspectes següents:  
- Activitat professional continuada dels intèrprets o agrupació que intervinguen en la gravació, fins a un màxim de 10 punts, amb l'escala següent: fins a cinc anys, 3 punts; de sis a deu anys, 6 punts; d'onze a quinze anys, 9 punts; més de quinze anys, 10 punts.  
- Projecció nacional i internacional dels intèrprets que intervinguen en la gravació durant l'any 2014, fins a un màxim de 10 punts, valorant-se cada actuació en l'estranger o en la resta d'Espanya, excepte la Comunitat Valenciana, amb 1 punt.  
- Intèrprets, grups o formacions que realitzen festivals o cicles de concerts propis, tinguen segell discogràfic, organitzen cursos o activitats formatives complementàries, fins a un màxim de 10 punts. Es valorarà cada activitat addicional amb 2 punts.  
C) Experiència en producció i edició discogràfica de l'empresa sol·licitant, fins a un màxim de 25 punts. Es valoraran amb caràcter particular els aspectes següents:  
- Catàleg de l'empresa discogràfica editora, fins a un màxim de 20 punts, amb l'escala següent: fins a cinc CD/DVD editats, 5 punts; des de sis fins a deu CD/DVD editats, 10 punts; des d'onze fins a quinze CD/DVD editats, 15 punts; setze o més CD/DVD editats, 20 punts.  
  
- Memòria de distribució i comercialització nacional i internacional de la producció discogràfica que se sol·licita, fins a un màxim de 5 punts.  
Per a la realització de la baremació, la comissió tècnica avaluadora només podrà tindre en compte les dades aportades pels sol·licitants que hagen sigut degudament justificats per mitjà del suport documental exigit en esta convocatòria.  
2. La proposta que eleve la comissió tècnica avaluadora no podrà incloure cap projecte que no haja aconseguit una puntuació mínima de 70 punts.  
3. Per a la determinació de la quantia de les ajudes, es tindrà en compte la puntuació total obtinguda per cada projecte en relació amb els criteris de prioritat que antecedixen i la seua ponderació. Es tindrà en compte, igualment, el pressupost desglossat dels respectius gastos aportat pels sol·licitants amb les limitacions que establixen la base segona.1 i els criteris de la base segona.2.  
  
Octava. Resolució de la convocatòria. Terminis  
L'òrgan instructor elevarà la proposta de resolució definitiva a la consellera d'Educació, Cultura i Esport, la qual resoldrà l'adjudicació de les ajudes convocades i en disposarà la publicació fins el 30 de setembre de 2014.  
La resolució de concessió de les ajudes podrà retrotraure els seus efectes a edicions discogràfiques produïdes amb anterioritat a la data de convocatòria de les ajudes, sempre que el depòsit legal corresponga a l'exercici de 2014.  
La resolució inclourà una llista d'empreses discogràfiques suplents, detallades per orde de prioritat, en les quals recaurà l'ajuda en cas de possibles renúncies o incompliments, sempre que haja sigut inclosa en la proposta a què es referix la base sèptima.2.  
En cas que la convocatòria no siga resolta en el termini previst anteriorment, es consideraran desestimades totes les sol·licituds, sense perjuí de l'obligació de l'Administració de resoldre expressament establida en l'article 42 de la Llei 30/1992, de Règim Jurídic de les Administracions Públiques i del Procediment Administratiu Comú.  
  
Novena. Publicació i notificació  
La resolució de la convocatòria es publicarà en el Diari Oficial de la Comunitat Valenciana i en la pàgina web de la Conselleria d'Educació, Cultura i Esport (?www.cece.gva.es?). En tot cas, es notificarà als beneficiaris, de conformitat amb el que preveu l'article 58 de la Llei 30/1992, de Règim Jurídic de les Administracions Públiques i del Procediment Administratiu Comú.  
  
Deu. Obligacions dels beneficiaris  
1. Els beneficiaris de les ajudes a la producció discogràfica valenciana estaran obligats a:  
a) Comunicar per escrit a la Conselleria d'Educació, Cultura i Esport l'acceptació de l'ajuda en el termini dels deu dies següents a la recepció de la notificació de la concessió i, a més, qualsevol eventualitat en el desenrotllament del projecte presentat, segons el model que s'adjunta a la present convocatòria.  
b) Portar a cap el projecte musical per al qual es va sol·licitar la subvenció i comunicar qualsevol canvi que es produïsca en el projecte discogràfic abans de realitzar-lo, el qual haurà d'aprovar expressament la consellera d'Educació, Cultura i Esport.  
c) Els beneficiaris han de fer constar en la funda exterior del CD/DVD i en tota la publicitat gràfica o escrita que este genere el patrocini de la Generalitat Valenciana. Conselleria d'Educació, Cultura i Esport, incloent-hi el seu logotip, per a este fi concret, d'acord amb el manual d'identitat corporativa que conté la pàgina web de la Conselleria d'Educació, Cultura i Esport (?www.cece.gva.es?) i respectant les mides mínimes que se li indiquen. A este efecte, serà necessari presentar a l'òrgan instructor la proposta prèvia del disseny de la carpeta abans de l'edició, ateses les característiques del suport.  
  
Hauran de procedir de la mateixa manera en els supòsits següents:  
- Quan les reedicions suposen una alteració del disseny original.  
- Quan s'acorde amb un tercer, a Espanya o fora, una nova edició del disc.  
En cas que se cedisquen a tercers fragments destinats a qualsevol tipus de suport sonor o audiovisual, només haurà d'efectuar-se una menció escrita en els crèdits del CD/DVD de l'ajuda original concedida.  
  
Totes les obligacions especificades en este apartat tindran una vigència de deu anys des de la data de la primera edició del disc objecte d'ajuda i afectaran qualsevol reedició posterior, tant a càrrec del beneficiari de l'ajuda com de qualsevol altra empresa discogràfica que haja adquirit els drets.  
d) Comunicar a la Conselleria d'Educació, Cultura i Esport les subvencions concedides per a este mateix fi i el seu import, acreditant-ho per mitjà d'una còpia de la notificació rebuda, així com altres ajudes, ingressos o recursos que financen el projecte musical registrat.  
e) Justificar l'ús de la subvenció en la forma que s'indica en la base onze i conservar els documents justificatius de l'aplicació dels fons rebuts per a poder justificar el gasto i poder atendre les actuacions de comprovació i control.  
f) Acreditar amb anterioritat a dictar-se la proposta de resolució de concessió de les ajudes el fet d'estar al corrent en les obligacions tributàries i davant de la Seguretat Social en la forma que determina la Llei i el Reglament General de Subvencions, d'acord amb l'Orde de 30 de maig de 1996, de la Conselleria d'Economia i Hisenda, i sense perjuí del que establix la Llei 11/2007, de 22 de juny, d'Accés Electrònic dels Ciutadans als Servicis Públics, i del que disposa el Decret 165/2010, de 8 d'octubre, del Consell.  
2. L'incompliment de qualsevol dels requisits i les obligacions estipulats en la present convocatòria, així com la infracció provada en alguns dels seus punts, anul·laran la concessió de l'ajuda i obligaran al reintegrament d'esta en els supòsits previstos en l'article 37 de la Llei General de Subvencions.  
Al reintegrament de les quantitats percebudes, en els supòsits assenyalats en l'article 37 abans mencionat, s'addicionarà el pagament dels interessos de demora corresponents des del moment del pagament de l'ajuda fins a la data en què s'acorde la procedència del reintegrament.  
3. Són també obligacions dels beneficiaris d'estes ajudes les previstes amb caràcter general en l'article 14 de la Llei General de Subvencions.  
  
Onze. Justificació i pagament de l'ajuda  
El pagament de l'ajuda concedida es realitzarà d'una sola vegada, per mitjà d'una transferència bancària al compte indicat en el model de domiciliació bancària presentat amb la sol·licitud, sempre que l'edició discogràfica s'haja realitzat d'acord amb el programa presentat i es justifiquen correctament els gastos corrents ocasionats per la producció/edició discogràfica, per a la qual cosa els beneficiaris hauran de presentar el corresponent compte justificatiu:  
1. Justificants originals ?factures, inclús les electròniques, i qualsevol altre document de valor probatori del gasto efectuat durant l'exercici 2014- perquè els estampille el departament de gestió i, posteriorment, els torne als interessats, així com,  
2. Justificants dels pagaments relatius als gastos per als quals es va concedir l'ajuda, segons el que establix la legislació vigent.  
En ambdós casos, per un import mínim del doble de la subvenció concedida. També podrà justificar-se per mitjà d'un certificat, expedit per l'empresa beneficiària, dels costos de producció i/o edició, acompanyat dels estats comptables en què es reflectisca el gasto realitzat.  
  
No es podrà incloure com a gasto subvencionable l'import de l'IVA deduïble quan el beneficiari estiga obligat a realitzar la declaració del dit impost, i, per tant, la quantitat que podrà imputar-se com a gasto és la corresponent a la base imposable dels justificants o factures.  
  
Estos documents es presentaran davant de la Conselleria d'Educació, Cultura i Esport fins al 31 d'octubre de 2014. El crèdit pressupostari quedarà anul·lat, i es perdrà el dret a cobrar l'ajuda prevista, si no es complix el calendari establit.  
  
Dotze. Altres disposicions  
1. Tota alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per altres administracions o ens públics o privats, podran donar lloc a la modificació de la resolució de concessió.  
Si l'alteració de les condicions del projecte subvencionat significa una reducció d'este, la modificació de l'ajuda serà proporcional a la minoració efectuada, i s'observarà el que disposa l'article 17.3.n de la Llei 38/2003, de 17 de novembre, General de Subvencions.  
  
Per al supòsit de l'obtenció d'ajudes concurrents que siguen compatibles, la modificació només es produirà si la suma de les ajudes supera el cost de l'activitat subvencionada, i en este cas es minorarà la quantitat que excedisca el cost final de l'activitat.  
2. De les resultes que puguen produir-se per renúncia de l'ajuda concedida o per les minoracions que es determinen per l'aplicació del que s'indica en la present base, es podrà disposar per mitjà d'una nova resolució de la consellera d'Educació, Cultura i Esport, i recauran en les empreses suplents, enumerades per orde de prioritat, que establix la base octava.  
3. Estes ajudes són compatibles amb altres ajudes, subvencions, ingressos o recursos per a la mateixa finalitat procedents de qualsevol administració o ens públics o privats, nacionals, de la Unió Europea o d'organismes internacionals, sense que, aïlladament o en conjunt, superen el cost de l'activitat subvencionada.  
4. Els beneficiaris d'estes ajudes hauran d'entregar a la Conselleria d'Educació, Cultura i Esport els exemplars del CD/DVD pel qual hagen rebut la subvenció, per a comprovació documental del depòsit legal i els logos corporatius. Finalitzada la tasca de comprovació, els exemplars podran ser tornats als interessats, llevat que estos disposen la cessió voluntària a la conselleria perquè els arxive.